Številka: 478-84/2025/3 (164-08)

Datum: 4. 4. 2025

Republika Slovenija, Ministrstvo za notranje zadeve, Ljubljana, Štefanova ulica 2 (v nadaljevanju: prodajalec) v skladu s 67. in 68. členom Pravilnika o službenih živalih v policiji (Uradni list, RS, št. 53/2022) objavlja

**JAVNO ZBIRANJE PONUDB**

1. **Ime in sedež organizatorja javnega zbiranja ponudb:**

Republika Slovenija, Ministrstvo za notranje zadeve, Štefanova ulica 2, Ljubljana.

1. **Opis predmeta prodaje:**

Policijski konj z imenom Color Me Red, pasme: hrvaški športni konj, lisjak, kastrat, višina vihra: 175 cm, poležen: 10. 4. 2010, številka identifikacijskega dokumenta: 191004340076510.

Konj je bil izločen iz uporabe zaradi zdravstvenih težav in ni več primeren za delo v policiji. Konj je zaradi trenutnega zdravstvenega stanja primeren za občasno jahanje brez težjih fizičnih in psihičnih naporov. Zaradi njegovega izjemno mirnega karakterja je konj primeren za vse vrste jahačev.

Lastnik konja je Republika Slovenija, upravljavec Policija.

1. **Vrsta pravnega posla:**

Prodaja konja po metodi javnega zbiranja ponudb.

1. **Način in rok plačila:**

Kupec poravna kupnino na podlagi izstavljenega računa prodajalca, in sicer najkasneje v roku 20 dni od izstavitve računa. Plačilo celotne kupnine v navedenem roku je bistvena sestavina pravnega posla.

1. **Izhodiščna cena in varščina:**

Izhodiščna cena za konja znaša 1.500,00 EUR.

Ponudniki morajo ponudbi priložiti potrdilo o plačani varščini v višini 150,00 EUR. Varščino plačajo na račun Ministrstva za notranje zadeve št. 01100-6370171132 ter sklic št. 28 17140-2990008-39902125.

Varščina bo uspelemu ponudniku vračunana v kupnino, ponudnikom, ki ne bodo uspeli, pa

brez obresti vrnjena v roku 15 dni po končanem postopku javnega zbiranja ponudb.

1. **Vračilo varščine:**

Če najugodnejši ponudnik ne podpiše pogodbe v predpisanem roku, mu prodajalec lahko podaljša rok za sklenitev pogodbe, vendar ne za več kot 15 dni, ali pa zadrži njegovo varščino.

Če najugodnejši ponudnik ne plača kupnine v predpisanem roku, se varščina zadrži.

Če ponudnik po plačilu varščine odstopi od ponudbe, izgubi varščino.

Če ponudnik plača varščino, ponudbe pa ne odda v danem roku, se varščina zadrži.

1. **Dodatne informacije in ogled predmeta javnega zbiranja ponudb:**

Konja si lahko ogledate na Postaji konjeniške policije Ljubljana, Stožice 28, 1000 Ljubljana, po predhodnem dogovoru z g. Janezom Podobnikom, telefon številka telefon 01 563 44 54 ali 01 563 44 52.

1. **Oblika ponudbe:**

Ponujena cena za konja mora biti izražena v EUR.

Na sprednji strani kuverte mora biti poleg naziva in naslova prodajalca navedeno tudi:

Predmet: »PONUDBA ZA NAKUP POLICIJSKEGA KONJA »COLOR ME RED«

Številka zadeve: 478-84/2025 (164-08)

Oznaka: "NE ODPIRAJ – PONUDBA!"

Na zadnji strani kuverte mora biti navedeno ime in priimek /naziv in naslov ponudnika.

Ponudba mora biti lastnoročno podpisana in mora vsebovati tudi naslednje dokumente:

* ponujena cena za konja,
* mnenje policije, da je ponudnik primeren za nakup konja policije (»Vprašalnik za presojo kandidata za nakup službenega konja Policije« iz 12. alineje 12. točke te objave),
* podpisano izjavo ponudnika, da bo s psom ravnal v skladu z Zakonom o zaščiti živali (Uradni list RS, št. [38/13](http://www.uradni-list.si/1/objava.jsp?sop=2013-01-1457) – uradno prečiščeno besedilo, [21/18](http://www.uradni-list.si/1/objava.jsp?sop=2018-01-0887) –ZNOrg, [92/20](http://www.uradni-list.si/1/objava.jsp?sop=2020-01-1628), [159/21](http://www.uradni-list.si/1/objava.jsp?sop=2021-01-2993), 109/23 in 12/25 – odl. US),
* potrdilo o plačani varščini,
* podatke o ponudniku s točnim naslovom, če je ponudnik fizična oseba,
* firmo in sedež ponudnika, če je ponudnik pravna oseba,
* EMŠO oz. matično številko ter davčno številko oz. ID številko za DDV,
* številko transakcijskega oziroma osebnega računa ponudnika in naziv banke, na katerega se vrne plačana varščina v primeru neuspele ponudbe.

Prodajalec bo upošteval le ponudbe:

1. ki bodo prispele v roku, določenem v 10. točki tega razpisa,
2. ki bodo pripravljene v skladu s temi navodili,
3. v katerih bodo priloženi vsi zahtevani dokumenti,
4. ki bodo izpolnjevale vse zahtevane pogoje,
5. ki bodo enake ali višje od izhodiščne cene.

V nasprotnem primeru bo ponudba izločena.

1. **Merilo za izbor:**

Merilo za izbor je višina ponujene cene za konja. Izbran bo tisti ponudnik, ki bo ponudil najvišjo ceno za konja, vendar najmanj v višini izhodiščne cene za konja.

1. **Rok za prejem ponudbe:**

Rok za prejem ponudbe je **torek, 6. 5. 2025 do 15.00 ure**. Šteje se, da je ponudba pravočasna, če na naslov Ministrstva za notranje zadeve, Štefanova ulica 2, 1501 Ljubljana prispe pred iztekom roka za prejem ponudbe.

Ponudbe, predložene po izteku roka, bodo izločene iz postopka.

1. **Rok vezanosti ponudnikov na dano ponudbo:**

Ponudniki so vezani na ponudbo najmanj do 7. 7. 2025.

1. **Drugi pogoji:**

* Konj je naprodaj po načelu »videno-kupljeno«, zato morebitne reklamacije po končanem javnem odpiranju ponudb ne bodo upoštevane.
* Javno odpiranje ponudb se bo izvajalo v uradnih prostorih Ministrstva za notranje zadeve. Skladno z Uredbo o upravnem poslovanju (Uradni list, RS št. 14/20, 167/20, 172/21, 68/22, 89/22, 135/22, 77/23 in 24/24) na javnem odpiranju ponudb ni dovoljeno slikovno, zvočno ali slikovno-zvočno snemanje.
* Upoštevane bodo le ponudbe, ki bodo izpolnjevale zahtevane pogoje in bodo enake ali višje od izhodiščne cene za konja.
* Prodajalec lahko po prejemu ponudb opravi dodatna pogajanja za dosego ugodnejše ponudbe.
* Ponudniki bodo o izidu postopka javnega zbiranja ponudb in sprejemu ponudbe pisno obveščeni v 8 dneh od javnega odpiranja ponudb.
* Najugodnejši ponudnik je dolžan v 15 dneh po opravljeni izbiri najugodnejšega ponudnika skleniti s prodajalcem prodajno pogodbo.
* Če je med prejetimi ponudbami več najugodnejših ponudb (enake višine ponudb), bodo organizirana dodatna pogajanja.
* Kupec mora konja prevzeti v roku treh (3) dni po izvršenem plačilu kupnine, sicer se šteje, da je v zamudi s prevzemom in se mu zaračunajo stroški oskrbe konja v višini 10,80 EUR z DDV za vsak dan zamude.
* Ne glede na dejanski prevzem preidejo vsi stroški in riziki v zvezi s konjem na kupca s prvim dnem po tem, ko bi kupec moral konja prevzeti.
* Vsi stroški v zvezi s prodajo konja bremenijo kupca.
* Prodajalec v skladu s petim odstavkom 5. člena Zakona o davku na dodano vrednost ni zavezanec za plačilo DDV.
* Za konja mora ponudnik izpolnjen in podpisan »Vprašalnik za presojo kandidata za nakup službenega konja Policije» prinesti na Postajo konjeniške policije Ljubljana, Stožice 28, 1000 Ljubljana. Na podlagi vprašalnika in osebnega stika ponudnika s konjem bo ocenjena njegova primernost za nakup. Pridobitev pozitivnega mnenja o primernosti ponudnika za nakup konja je pogoj za sodelovanje v postopku javnega zbiranja ponudb.
* Ponudbe, ki ne bodo izpolnjevale pogojev (ponudba mora biti lastnoročno podpisana, vsebovati mora ponujeno ceno in vse zahtevane dokumente) iz te objave, bodo izločene.

1. **Datum, čas in kraj odpiranja ponudb:**

Javno odpiranje ponudb bo potekalo **dne ­­7. 5. 2025 ob 9.00 uri**, na naslovu:\*

Ministrstvo za notranje zadeve, Štefanova ulica 2, Ljubljana.

Za ponudnike udeležba na odpiranju ponudb ni obvezna.

Predstavniki ponudnikov – pravnih oseb, ki bodo prisotni na javnem odpiranju ponudb, morajo pred pričetkom odpiranja ponudb komisiji izročiti pisna pooblastila za sodelovanje na javnem odpiranju in ji izročiti na vpogled osebni dokument s fotografijo, ki ga je izdal državni organ (javno listino).

Ponudniki – fizične osebe, ki bodo prisotni na javnem odpiranju ponudb, morajo pred pričetkom odpiranja ponudb komisiji izročiti na vpogled osebni dokument s fotografijo, ki ga je izdal državni organ (javno listino).

\* Rok po tretjem odstavku 51. člena Zakona o stvarnem premoženju države in samoupravnih lokalnih skupnosti, ZSPDSLS-1 (Ur. l. RS št. 11/18, 79/18 in 78/23 – ZORR) začne teči od objave na spletnem portalu državne uprave gov.si (Ministrstvo za notranje zadeve).

1. **Ustavitev postopka:**

Prodajalec lahko kadarkoli do sklenitve pravnega posla postopek javnega zbiranja ponudb brez obrazložitve in brez odškodninske odgovornosti ustavi, pri čemer se ponudnikom vrne varščina brez obresti.

1. **Kontaktni osebi za izvedbo postopka javnega zbiranja ponudb:**

Podrobnejše informacije v zvezi z izvedbo javnega zbiranja ponudb lahko dobite pri Mojci Pleško Grah, telefon številka 01 428 47 23, elektronski poštni naslov: [mojca.plesko-grah@gov.si](mailto:mojca.plesko-grah@gov.si) ali pri Nejcu Nadbathu, telefon številka 01 428 47 24, elektronski poštni naslov: [nejc.nadbath@gov.si](mailto:nejc.nadbath@gov.si).

Nika Lošić Ošlak

generalna direktorica

Direktorata za logistiko